diglossi
Store norske leksikon,Språk og litteratur,Språkvitenskapens fagdisipliner,Sosiolingvistikk
Diglossi er det at to forskjellige språkvarianter eller to ulike språk har ulike bruksområder i ett og samme samfunn.
Diglossi er et ganske vanlig fenomen i mange land. I Hellas er det to standardformer av gresk: katharevusa og dimotiki. Katharevusa brukes i poesi, høyprosa, lederartikler i avisene, taler med mer, mens dimotiki brukes i dagligtalen, brev, folkelig litteratur, reportasjer i avisene og lignende.Språklige minoriteter, for eksempel samene i Norge, vil ofte leve i en situasjon der minoritetsspråket brukes i familien og i nærmiljøet, mens majoritetsspråket brukes i andre forbindelser. Les mer i Store norske leksikon bilingvisme